Szymon Marcin Kozłowski

Szymon Marcin Kozłowski (russisk: Симон Мартин Козловский, født 5. november 1819 i Olita/Alytus i guvernementet Vilna i Tsarrussland, død 29. november 1899 i Sankt Petersburg) var en polsk katolsk erkebiskop. Han hadde før sin bispevielse vært rektor for  Det keiserlige romersk-katolske teologiske akademi i Sankt Petersburg.


== Liv og virke ==


=== Bakgrunn ===
Szymon Marcin, sønn av Jan og Magdalena, fullførte sine gymnasiestudier i Kėdainiai, en av de eldste byer i Litauen. Så begynte han ved Vilna-seminaret i 1839. To år senere ble han student ved det teologiske fakultet ved Vilnas universitet (som ble overført til Sankt Petersburg i 1842, mens han selv studerte der). 


=== Prest ===
Han ble presteviet 23. desember 1844, og den 22. juni 1845 ble han magister i teologi.
Fra 1851 til 1863 tjente Kozlowski som rektor for et seminar. I 1877 ble han rektor ved Det keiserlige romersk-katolske teologiske akademi i St. Petersburg.


=== Biskop av Luck og Zytomierz ===
Szymon Marcin Kozlowski ble i 1883 utnevnt til biskop av Luck og Zjytomyr av pave Leo XIII. Han ble bispeviet av biskop Aleksander Kazimierz Bereśniewicz av Włocławek; medkonsekrerende var biskop Tomasz Teofil Kuliński av Kielce og biskop Karol Hryniewicki av Vilna.


=== Erkebiskop av Mogilev ===
I 1891 ble han utnevnt til erkebiskop av Mogilev med residens i den keiserlige hovedstad Sankt Petersburg og som innehadde jurisdiksjon over til katolikker i hele Russland, med unntak av de innlemmede deler av Polen, og likeså unntatt det sørlige Tsarrussland hvis sete varTiraspol men med residens i Saratov.
I 1892 klargjorde han at han ikke ønsket å introdusere det russiske språk i flere katolske religiøse gudstjenslige sammenhenger enn så var tilfellet allerede, og dette var noe som forårsaket en alvorlig konflikt med statsmyndighetene. 
Fram til inn på 1900-tallet var tekster og bøker eller publisert av ham svært utbredte i undervisningen. Han nypubliserte en gammel oversettelse av Vulgata foretatt av den polske pater Jakub Wujek S.J., som var populært kalt både «Wujeks Bibel» og nå like så meget «Kozlowskis bibel», og som ble svært populær i det katolske presteskap for sine tospalters parallelle latinske og polske tekstpresentasjon. Erkebiskop Kozłowski la stor vekt på at prester leste Bibelen, og var interessert i liturgien.
Han døde 14. november 1899 i Sankt Petersburg. Han ble gravlagt i krypten i kirkegårdskirken på Sankt Petersburgs Vyborg-kirkegård.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883


== Litteratur ==
Mieczysław Żywczyński: «Szymon Marcin Kozłowski» i Polski Słownik Biograficzny, t. XV, 1970, s. 31-32.
Ks. Witold Józef Kowalów: «Arcybiskup Szymon Marcin Kozłowski (1883-1891)», i Wołanie z Wołynia nr 1 (20) ze stycznia-lutego 1998 r., s. 33-34.
Krzysztof Rafał Prokop: Sylwetki biskupów łuckich, Biały Dunajec – Ostróg 2001, s. 182-186.
Інна Шостак. Луцько-Житомирська Римо-Католицька дієцезія наприкінці XVIII – у першій половині XIX століття, Білий Дунаєць (Biały Dunajec) – Острог (Ostróg) 2005.


== Referanser ==


== Eksterne lenker ==